તેઓ મારી સાહસિકતાથી ડરી ગયા હતા તેમાં વળી ‘સીઆઈડી’માં મારો દેખાવ પ્રભાવહીન રહ્યો હતો એટલે મને હતું કે મને નકારી કાઢવામાં આવશે, પરંતુ મારા આશ્ચર્ય વચ્ચે ‘પ્યાસા’ માટે મારી પસંદગી થઈ. તે વખતે હું માત્ર 17 વર્ષની હતી અને સ્ટ્રીટ વોકર કોને કહેવાય તે પણ હું જાણતી નહોતી. તે સમયે ગુરુદત્તજી મને અભિનય કરીને દેખાડતા કે ‘જાને ક્યા તુને કહી’ ગીતમાં મને કઈ રીતે જોવા માગે છે અને હું તે પ્રમાણે કરતી ગઈ.